钦定古今图书集成/明伦汇编/氏族典/第445卷 > 《廖用贤尚友录》 > 有若
## 钦定古今图书集成/明伦汇编/氏族典/第445卷 > 《廖用贤尚友录》 > 有若

按《史记仲尼弟子列传》：有若少孔子十三岁。孔子既
没，弟子思慕，有若状似孔子，弟子相与共立为师，师
之如夫子时也。他日弟子进问曰：“昔夫子当行，使弟
子持雨具，已而果雨。弟子问曰：‘夫子何以知之’？夫子
曰：‘《诗》不云乎：‘月离于毕，俾滂沱矣’。昨暮月不宿毕乎’？”
他日月宿毕，竟不雨。商瞿年长无子，其母为取室，孔
子使之齐。瞿母请之，孔子曰：“无忧，瞿年四十后当有
五丈夫子。”已而果然。“敢问夫子何以知此？”有若默然
无以应。弟子起曰：“有，子避之，此非子之坐也。”〈注〉鲁人，
字有